Oilers spilte sin første offisielle kamp høsten 2001, og hadde et lag bestående av både spillere fra finsk 1. divisjon (Jari Kesti, Tomi Suoniemi, Joni Petrell) og 3. divisjon (målvakten Tomi Haapaniemi), tidligere Viking-spillere (Arne Valseth, Frode Håvarstein og Robert Tronsvang) og lokale amatørspillere. Dette laget viste seg å være uslåelig og valset gjennom 2. divisjon utklassingssifre (48 poeng etter 24 seire av 24 mulige og med smått utrolige 435-48 (+387) i målforskjell) og sikret dermed opprykk til 1. divisjon. Jari Kesti scoret eller hadde assist på 226 av dem.